Ebben az évben újdonságként bevezetésre kerül az ún. szombati sprintverseny, melyet három hétvégén, a brit nagydíjon, az olasz nagydíjon és a brazil nagydíjon fognak kipróbálni, ezzel pedig megváltozik az aktuális verseny hétvégéjének menetrendje. Pénteken az 1. szabadedzés után jön az időmérő, ami a sprintverseny rajtsorrendjét dönti el. Szombaton a 2. szabadedzés után a sprintfutam következik, ami pedig a vasárnapi nagydíj rajtsorrendjét dönti el. A sprintfutamok 100 km hosszúak lesznek (a "rendes" versenytáv kb. egyharmada) és az első három helyezett világbajnoki pontokat kap. Az első 3, a második 2, a harmadik pedig 1 pontot. Az ez évi költségplafon ennek fényében 500,000 dollárral megemelésre került, mely különbözetet a Liberty Media áll a csapatok részére, továbbá a sprintfutamokon történő esetleges baleseti károkat is ők állják.